„-{Earth Song}-“ je jedna od mnogih pevačevih inspirativnih pesama ali je prva koja se bavi tematikom zaštite životinja i životne sredine. Kao autor pesme, Džekson je nagrađen od strane određenih organizacija za zaštitu životne sredine i prava životinja. Ocene muzičkih kritičara su generalno bile pozitivne ali su neke tvrdile da pesma zvuči izveštačeno. Komercijalno, singl je bio veoma uspešan, naročito u Evropi. Zauzimao je prvo mesto top-listi u Ujedinjenom Kraljevstvu, Švajcarskoj i u Španiji. U Ujedinjenom Kraljevstvu, gde je postao najprodavaniji pevačev singl svih vremena i božićni broj jedan singl, odlikovan je platinastim tiražom za prodaju od oko milion kopija. U ostalim evropskim zemljama, sem u Italiji, bio je među prvih deset. Iako nije fizički izdata kao singl u Sjedinjenim Državama, „-{Earth Song}-“ se plasirala na tamošnjim top-listama. Na listama se pojavila još u dva navrata: nakon izlaska u sklopu albuma „-{}-“ i nakon Džeksonove smrti.